club47031643
Кудайдын бичимели.  Шибе 1урттын аржаны керегинде
 (Бичиген Енчинова Л.А)
Кутук суубыс Кутугаш
Кунурап туруп сызылды
Корболоп туруп чыкты
Кööркий кутук бу суубыс
Быйаны jаан jажытту
Чÿмдÿ – jаҥду байлыкту
Баш болзын Кутугаш
Бажырып jадыс суранып
Айдынып jадыс алканып
Быйан сурап бис jÿрдис
Кутук суубыс аржаныс
Быйанын биске jетирген
Баш болзын, баш болзын
Бажырып турус бис слерге
Айлÿ – кÿндÿ  Алтайыс алдында
Ак jарыкка jÿрген адыста
Амзап – ичип алкандыс
Айланып келген аржан суус
Эми – томы байылган
Эмин алып бажырдыс
Томын алып айдындыс
Эм болды бу биске
Том болды бистерге
Алтайыстыҥ  байлыгы
Эне jеристиҥ  jажыды
Айлу – Кÿндÿ  Алтайыстыҥ 
Агару ару аржанын
Артатпайлык jаҥдайлы 
Киртитпейлик jазайлы
Быйаны тÿгенбес качан да
Алкыжы jедимдÿ албатыга
Баш болзын аржаныс
Бажырып слерди байлап jадыс
Чÿми – байы бузулбазын
Эми – томы тÿгенбезин
Быйаны jаандап öзÿп jадар
Алкыжы jайаанла тудуштал jадар
Тудушталып öс jадар
Баш болзын, баш болзын
Бажысты слерге бöкчöйтип jадыс
Бажырып суранып jадыс
Эмин – томын берип jадарга
Эмденип келип чöгöдöйис
Быйаны томдолып jадарга
Байланып келип бажырайыс
Баш болзын, баш болзын
База катап, алкап айдып
Jакшылажып jаныгар
Эзендежип келигер 
Jуртын айланган Ээлемдÿ
Алкыжын берген аржаныс
Сурагысты, jоболысты
Томдоп берген аржаныс
Баш болзын, баш болзын
Эне jерис Алтайыс
Берген сыйы баш болзын
Ада jерис Алтайыс
Ачып берген бу сыйы
Баш болзын, баш болзын
Байлагар ла чÿмдегер
Айлу – кÿндÿ алтайыс
Агару ару аржаныс
Берген сыйар баш болзын
Бажырып байлап jÿректер